Karlsruhský maliar

Karlsruhský maliar je konvenčné meno atického maliara váz, činného približne v rokoch 475 až 450 pred Kr.

Karlsruhský maliar bol pomenovaný po nemeckom meste Karlsruhe, ktorého múzeum (Badisches Landesmuseum B 10/206) vlastní jeho rukou zdobené červenofigúrové peliké (zobrazujúce mladú slúžku s košíkom a jej paniu so zrkadlom). Tento aténsky vázový maliar bol jedným z ranoklasických maliarov menších nádob (najmä lékythoi), ktoré väčšinou zdobil jednotlivými figúrami, jemne a detailne prevedenými. V zobrazených scénach uprednostňoval pohyb; jeho bohyne, menády a ženy často bežia alebo lietajú.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Karlsruhe, Pittore di  Počas svojej ranej tvorby pravdepodobne pracoval v dielni Maliara Beldama.

Jedným z jeho najkrajších diel je kylix vystavený Bostone (Museum of Fine Arts 00.356). Nádherná polychrómovaná maľba na bielom podklade v jeho interiéri (v tonde) s purpurovým madderom a hnedastými žltooranžovými farbami je orámovaná vavrínovým vencom červenej farby s bobuľami na vrúbkovaných stonkách. Výjav na bielom podklade a jeho farby boli aplikované na vázu pred vypálením spolu s červenofigúrovou výzdobou. Pôsobivé tondo, o ktorom sa často predpokladá, že odráža už stratenú monumentálnu maľbu, zobrazuje mladého boha Apolóna, ktorý sa zjavil v plnej nahote pred zvedavou Múzou sediacou na hore Helikón. V tejto vázovej maľbe na bielom podklade boli niektoré detaily prevedené reliéfom z pridanej hliny (so zriedenou glazúrou), vrátane vavrínového venca okolo Apolónovej hlavy, šperkov, spôn múzy a častí jej lýry – táto pridaná hlina bola tiež aplikovaná pred vypálením. 

 Referencie 


 Iné projekty 


Kategória:Maliari starovekého Grécka